rlitschk/wikidir huggingface dataset:
Hans-Bernd Blum (* 23. Mai 1928 in Hannober; † 15. März 2024 in Overath) weer en düütsch Komponist, Leedtexter, Musikproduzent un Singer. He leev toletzt in de Neeg vun Köln. Blum in hett in de letzten Johren vun’n Krieg Musik studeert. Sien leefst Instrument weer dorbi de Kontrabass. He harr en Schoolmeester, de to de Tiet Bassist an’t Gewandhausorchester Leipzig weer un dat henkregen hett, för sien Schöler en Kontrabass över den Krieg to redden. Op disse Wies weer dat mööglich, dat Blum mit dat Instrument glieks in’n Ansluss vun’n Krieg as Profimusiker losleggen künn. He kreeg en Engagement bi dat Bernd-Rabe-Swingtett, mit dat tosamen he Leder vun Benny Goodman speelt hett. In’t Johr 1948 hett he denn sien eerste egene Grupp, dat Geller-Quintett, grünnt, ut dat 1951 dat legendäre Hansen-Quartett tostannen kamen is. Sien eersten Solospood harr he 1959 mit dat Leed Charly Brown. Dormit is he op’n eersten Platz vun de Hitlisten kamen un ok bi de BRAVO-Musikbox. Dorna hett he sik vör allen op sien Loopbahn as Komponist un Textschriever kunzentreert. As Interpret is he eerst 1974 wedder in de Apenlichkeit torüchkamen. Af 1974 hett he wedder as Solokünstler arbeit, nu ünner dat Pseudonym Henry Valentino, un
Ursula Peysang (* 10. September 1953 in Mönchengladbach; † 27. August 1991 in Hannover) weer en düütsche Slagersingersche. Peysang hett 1977 ünner dat Pseudonym Uschi P. en Single mit den Titel Grünes Licht für Rock ’n’ Roll rutbröcht. Ut de glieken Tiet stammt ok de grote Hit Im Wagen vor mir vun Henry Valentino, den se mit em tosamen inspeelt hett. Blots wenige Johren later is se an Hepatitis B dood bleven, de se bi en Operatschoon dör en verunreinigte Bloodtransfuschoon kregen hett. 1977: Grünes Licht für Rock 'n' Roll 1977: Im Wagen vor mir (mit Henry Valentino) 1977: Wenn du mich fragst, ich bin dabei, wir machen uns das schön – wir zwei (mit Henry Valentino) http://oldieforum.org/index.php?topic=1189.0 Bild vun de Single „Grünes Licht für Rock ’n’ Roll“ vun Uschi P.
Disse Artikel is man blots en Stubben. Du kannst Wikipedia helpen un em verbetern. Michael Faraday (* 22. September 1791; † 25. August 1867) weer en ingelsche Techniker un Erfinner vun schottsche Herkumst ut en arme Familie in en Oort bi Hackney in Ingland. Faraday weer as de Minsch, de Elektrizität as keen anner bruukbar maakt hett, ener vun de belangriekste Entdecker in de europääsche Historie. Faraday weer de Entdecker vun de Faradaysche Käfig. Dat is en Ruum, in de keen elektrische Feller gahn. De Begrepen Feld, Feldlinien, Elektrolyse, Anode un anner sünd vun Faraday. 1827 worr he Professor an de Royal Institution. Faraday is de Entdecker vun de Induktschoon (1831), vun't Faradaysche Gesetz, vun't Benzol un anner Saken. Faraday hett ok rostfriee Stahllegeerungen maakt. Noh Faraday is de Eenheed Farad för Kapazität un de Faraday-Effekt nannt. Fröher weer dat Bild vun Faraday op de britisch 20-Pund-Noten. „Nothing is too wonderful to be true.“ (op platt: Nix is to schön om wohr to wesen) „Work. Finish. Publish.“ (op platt: Arbeid. Maak trech. Publizeer.) Normdaten: GND: 118531921 (OGND, AKS) | LCCN: n50009174 | VIAF: 38158158 | Wikipedia-Personensöök
Cleopa David Msuya (* 4. Januar 1931 in de Kilimandscharo-Region) weer Premierminister vun Tansania. He harr dit Amt van 7. November 1980 bit 24. Februar 1983 un van 7. Dezember 1994 bit 28. November 1995 inne. Vördem weer he all mehrfak Minister. Vaon 1994 bit 1995 weer he buterdem Viezpräsident van sien Land.
Solingen is en kreisfree Grootstadt in't Bergisch Land in Noordrhien-Westfalen. Se hett 158.957 Inwahner (Stand: 31. Dez. 2021) up en Rebeet van 89,54 m². Solingen hett ene Grenz mit de groten Städer Wupperdaal un Remsched. Solingen weer inst evangeelsch-reformeert, in Unnerscheed to Remsched. Solingen harr vör de Tied vun de Natschoonalsozialismus de hööchste Andeel vun KPD-Stimmen in de Grootstäder in Düütschland un hett ok vandage veele Stimmen vör Randparteien, sünners PRO-DM un PDS. Solingen is vandage de Seet vun de freekarkliche Gemeinde der Christen Ecclesia. In Solingen geev dat 1993 en Brandanslag tegen ene törksche Familie, bi de fief Minschen starven. Solingen is dat Zentrum vun de düütsche Iesenindustrie. In Solingen gifft dat ene S-Bahn noh Düsseldörp. In Solingen-Ohligs is de Hööftbahnhoff. In Solingen gifft dat Obusse. In Solingen is dat Deutsche Klingenmuseum un en Deel vun't Rhiensche Industriemuseum. In Solingen worr traditionell Nedderdüütsch snackt. Solingen is Hansestadt. Renate Franz (* 1954), düütsch Sportjournalistin Richard David Precht (* 1964), düütsch Philosoph un Publizist Walter Scheel (1919-2016), düütsch Politiker un Bundspräsident Solingen. Mehr Biller, Videos oder Audiodateien to’t Thema gifft dat bi Wikimedia Commons.
En Harnsch is de Rüstung, de en Ridder över sien Lief dregen deit. Toeerst hett de ganze Rüstung den Naam Harnsch kregen, man vun um un bi 1200 af an is dor denn bloß noch de Panzer mit meent wurrn, de den Ridder sien Lief (un nich mehr den Kopp un de Arms un Been) afdecken dö. Joachim Bumke: Höfische Kultur, München 1986
Bokeln is ene Stadt in'n Kreis Hilmessen in't södelke Neddersassen mit ca. 11.000 Inwahners. Ahn Därper in't Stadtrebeet sünd dat 6000 Lü. Bokeln is in de Niege Hanse. De Öörd in de Gemeen sünd: Jerze Dahlen Borm Mahlen Schlewecke Ortziusen Volksen Harig Störich Bönniggen Wäder Nette Upsteh Bülten Grotenille Lütjen Ille Wollnhiusen Bokeln liggt an de Rand vun de Hoort. Hier worr inst ostfälschet Platt snackt. 1300 kreeg Bokeln de Stadtrechten.
Disse Artikel is man blots en Stubben. Du kannst Wikipedia helpen un em verbetern. Rach Gia is de Hööftstadt vun de vietnamees’sche Provinz Kien Giang, den an’n Gulf vun Thailand liggt. Mit 244.055 Inwahners (Stand 2007) is se de negentgröttste Stadt vun Vietnam. Dat Rebeet vun de Stadt bedrocht 97.754 km².
Alma Rogge (* 24. Juli 1894 in Brunswarden bi Roonkarken; † 7. Februar 1969 in Bremen-Rönnebeck) weer ene plattdüütsche Schrieversche. Alma weer de Dochter von den Marschenbuur August Rogge, se besoch de eenklassige Dörpschool un wessel in ehr drüdde Schooljahr över na de Börgerschool in Roonkarken. As se noch Schölersche weer, harr se al ümmer en Heft un enen Bleestick to’r Hand, dat se sik bi besunnere Begevenheiten foors Notizen maken kunn. As se ut de School kamen weer, muss se bi all de Arbeiden, de in enen Burenhuusholt vörkaamt, mit anfaten un hölpen. As se 17 Jahr oolt weer, schicken ehre Öllern se up en Internaat na Bad Kreuznach. Dar schreev se al ehre eersten Gedichten, un se nehm sik vör, se wull studeren un Dichtersche weern. Ene von ehre Mitschölerschen weer Hanna, de Dochter von den Ollnborger Gymnasiallehrer Wilhem Wisser, de överall as de „Märkenprofesser“ bekannt weer, wiel he plattdüütsche Sagen un Märken sammeln de. Alma Rogge sloot mit Hanna Wisser ene faste Fründschup un lehr ok ehren Vadder kennen. Wilhelm Wisser harr sien Vermaak an Alma, wiel se in ehre echte Ollnborger Mundaart so macklig klönen kunn. He geev ehr den Raatslag, se schull man en plattdüütsch
De Bundsautobahn 395 (Afk.: BAB 395 oder ok A 395) is en regionale Autobahn in Neddersassen mit en Samtläng vun ruchweg 42 km. Se warrt ok as Harz-Highway betekent und verlöpt vun Bronswiek na Vienenburg. Se verbinnt de A 39 in’n Noorden mit de B 6n, de meist as’n Autobahn utboet is. De A 395 hett ehrn Anfang eenige Hunnert Meter in’n Süüden vun dat Autobahnkrüüz Brosnwiek-Süüd (A 39). Se verlööpt bit na de Anslusssteed Bronswiek-Heidbarg ahn Standstriepen. Achter dat Bronswieker Stadtrebeet twiegt an de Anslusssteed Wulfenbüttel-Noord de B 79 in Richt Wulfenbüttel af. De Stadt warrt vun de A 395 ümföhrt, denn vrlööpt se wieter eerst dör dat Fümmelser Holt, den Oderwoold un denn dör dat bultige Rebeet vun Slaame bit na Vienenburg. Se ennt opletzt an’t Autobahndreeeck Vienenburg. Vun dor ut kummt een över de B 6 na Wernigerode un na Harzeborg. De A 395 hett bit 2001 bit na Harzeborg föhrt. In’n Rahmen vun den veersporigen Utbo vun de B 6 in Richt Oosten bit na Wernigerode is denn dat Autobaahndreeeck Vienenburg inricht worrn und de Autobahn is nu dor to Enn. An sik is de Autobahn 395 nich richtig an dat düütsche Autobahnnett anslaten. Se fangt
Ratingen is en bergsche Stadt mit en Grenz to Essen un Düsseldörp in ’n Kreis Mettmann in Noordrhien-Westfalen. Ratingen liggt so an de Grenz vun’t Ruhrrebeet in’t Bergisch Land. Ratingen hett S-Bahnen na Essen un Düsseldörp. De Boomwollspinnerie in Ratingen-Cromford vun 1783 weer de eerste op’t europääsch Fastland. In Ratingen steiht dat Böverslesische Landsmuseum. De Börgermeester Harald Birkenkamp is vun de Bürger-Union Ratingen, en CDU-Absplitten. Vodafone, Hewlett-Packard un SAP sünd in Ratingen verträden. In Ratingen gifft dat en Museum vun Buwarken in’t Miniformat, de Minidomm. Ratingen höört to de Niege Hanse. Beröhmte Lü ut Ratingen: Dieter Nuhr Marius Müller-Westernhagen Claudia Jung Sönke Wortmann Heribert Fassbender
Dit Woort hett noch annere Bedüden: kiek dorför ünner Smölttemperatur (Genetik). As Smölttemperatur warrt de Temperatur betekent, bi de en cheemschen Stoff vun de fasten in de fletige Tostand (Phaas) övergeiht. De Smölttemperatur is afhangig vun’n Stoff, aver – anners as de Kaakpunkt – blots teemlich wenig vun’n Druck (Smöltdruck). De Smölttemperatur un de Druck warrt tosamen as Smöltpunkt betekent, wobi disse jümmer den Tostand vun en Reintostand beschrifft un en Deel vun de Smöltkurv in en Phasendiagramm is. För reine Elementen is de Smöltpunkt de glieke as de Verklaampunkt un blifft wiel den helen Smöltvörgang gliek. Dör Verunreinigen oder bi Mischen warrt de Smölttemperatur normalerwies sieter (Smöltpunktrünnersetten). Butendem kann de Temperatur wiel den Smöltvörgang anstiegen, so dat in den Fall en Smöltrebeet vörliggt. Wenn de Verklaampunktstemperatur ünner de Smöltpunktstemperatur liggt, warrt vun en thermische Hysterees snackt. Dat is to’n Bispeel bi rein Water so. Ahn Nukleatschoonskemen un bi en Druck vun 1 bar früst Water bi ruchweg -40°C un smölt bi 0°C. Bi amorphe Warkstoffen, as to’n Bispeel bi Glääs un eenige Kunststoffen, warrt vun de Övergangstemperatur snackt. Ok de Bestimmen vun en Verweekenstemperatur is mööglich. Eenige Stoffen künnt nich smölten, vun wgen dat se vörher al cheemsch verfallt,
Espelkämpe es ene Staut em Kries Minn-Lübbcke en Oostwestfalen-Lippe en Noordrhien-Westfalen en Dietschlaund. En Espelkämpe läwen 25.593 Menscha. Siet 1899 es en Espelkämpe en Bohnhoff. Espelkämpe es 1910 ene Minitsipaul woare. Em tweeden Welttjrich woa en Espelkämpe eene Munitschoonsanstalt büt. Met Help von Prädjer Karl Pawlowski vom Evangelischem Helpswoakj Westfalen (fendoag Jehauneswoakj) en Prädjer Birger Forell woar de Sprenjunj von de Munitschoonsanstalt jestoppt. Espelkämpe-Mittwald, wie de Minitsipaul kort hete, wea ene vonne jroote Fäadrieweneaunsiedlunge en Dietschlaund. De Minitsipaul es 1959 ene Staut woare. De Parteien em Rotshüs send de CDU met 22 Metjleda, de SPD met 10 Menscha, de FDP met 1, de Jreene met 2 onn Die Unabhängigen met 3. Väle Menscha en Espelkämpe send Mensche ut Russlaund onn aundre Länder em Ooste, de ieschte Mennonietejemeent woar 1952 jejrindet.
Halle an de Saale is de gröttste Stadt in’t düütsche Bundsland Sassen-Anholt mit 239.173 Inwahners (Stand: 31. Dezember 2017). Halle weer in’t Middelöller för den Solthannel belangriek. En Deel vun Halle is ok Halle-Neustadt, en ehemaalschet Niegbuveedel, dat fröher över 90.000 Inwahners harr. Halle hett en S-Bahn noh Leipzig. Halle hett en Zoologischen Goorn, en Botanischen Goorn un en Planetarium. In Halle is ok de Straat vun de Romanik un de Stadt hett en Dom. Heino Gaze Georg Friedrich Händel (1685-1759), Komponist Jana Kandarr (* 1976), Tennisspelerin Günther Krause Cornelia Pieper Gotthilf Christoph Struensee Johann Friedrich Struensee Halle (Saale). Mehr Biller, Videos oder Audiodateien to’t Thema gifft dat bi Wikimedia Commons. Offizielle Website van de Stadt Halle (Saale)
De Bundsautobahn 96 (Afk.: BAB 96 oder ok A 96) is en regionale Autobahn in Baden-Württemberg un Bayern mit en Samtläng vun ruchweg 172 km. Se fangt bi Lindau an’n Boddensee as Wieterföhren vun de öösterrieksche A 14 an un verlöpt över Memmingen un Landsberg an’n Lech bit na München. De A 96 verlöpt mit Utnahm vun de Ümföhren vun Mindelheim un den Afsnitt vun Memmingen bi na de Iller meist nipp un nau op de Streckenföhren vun de Bundsstraat 18 (Afsnitt Lindau bit Buchloe) un de vun de Bundsstraat 12 (Afsnitt Buchloe bit München). De beiden Straten sünd also siet de 1970er Johren wiel den Utbo vun de Autobahn na un na dör de A 96 uttuuscht worrn. Vun Lindau bit Memmingen is se Deel vun de Europastraat 43 un vun Sigmarszell bit München vun de Europastraat 54. Vör den Tweeten Weltkrieg weer plaant, dat de Verbinnen München-Lindau direkt utföhrt warrn schüll, also in Süüden an’n Ammersee vörbi. De A 96 is in’t Ümfeld vun de Olympschen Sommerspelen 1972 bit kort achter Oberpfaffenhofen boet worrn, bit Germering (dormols noch Anslusssteed Unterpfaffenhofen), un dat glieks sösssporig. Bit to’n Lückensluss güng de Autobahn mit Kilometer 0,0 in München los. Bit 1979
Ene Stormfloot is en von Storm verursaakte Wateranstau an Küsten, besunners an Flachküsten so as an de Noordsee. De Waterstand kann darbi so hooch stiegen, dat Överbowarken un Dieken to Brook gaht un so Överswemmungen deep in't Land indringen köönt. En Stormfloot hebbt wi denn, wenn oplannigen Wind de normaal Floot höger anstiegen lett. In de Noordsee is dat bi Westenwind, inne Oostsee bi Oostenwind. För de düütsche Nordseeküst un de Münnen vun de Strööm is dat jümmer denn leeg, wenn dat toeerst vun Süüdwest weihen deit un denn op Noordwest dreiht. Denn kummt de „Waterbarg“ mit niege Knööv weer hendol un drückt för Gewalt in de Ilv un Werser. Stormfloten kaamt meisttiets bloot von November bit Februar. An'n Jadebusen weern in de Tiet von 1854 bit 1957 42 Stormfloten mit Waterstänn bit 4,80 m över NN un twee Orkaanfloten mit noch högere Waterstänn. De höögsten Stormfloten an de Nordsee weern de Julianenfloot 1164, de Marcellusfloot 1219, de Clemensfloot 1334, de Marcellusfloot (grote Mandränke) 1362, de Antonifloot 1511, de Allerheiligenfloot 1570, de Wiehnachtsfloot 1717, de Februarfloot 1825, de Neejahrsfloot 1854/55, de Februarfloot 1962, de „Johrhunnertfloot“ 1976. De lesde grote Stormfloot weer an'n 12. Februar 1962. En Windstau, de fief Daag
Leo Amy Falcam (* 20. November 1935 up Pohnpei; † 12. Februar 2018) weer en Politiker vun Mikronesien. He weer van 1979 bit 1983 Gouverneur vun Pohnpei. Van 1997 bit 1999 weer he Viezpräsident un van’ 11. Mai 1999 bit to’n 11. Mai 2003 de fievte Präsident vun Mikronesien. Biografie (engelsch) Präsidenten vun Mikronesien Tosiwo Nakayama | John Haglelgam | Bailey Olter | Jacob Nena | Leo Falcam | Joseph J. Urusemal | Manny Mori | Peter Christian | David Panuelo
De Saturn (Symbol: ) is en Planet, de mit en Äquaterdörmeter vun üm un bi 120.500 km achter den Jupiter de tweetgröttste vun’t Sünnsystem is. Saturn tellt to de Gasplaneten. Vun de Planeten, de een mit bloot Oog sehn kann, is de Saturn de butenste. He weer al Johrdusende lang vör’t Utfinnen vun’t Feernrohr bekannt. Saturn hett to de Sünn en dörsnittlichen Afstand vun 1,43 Milliarden Kilometer un is dormit de sösste Planet vun de Sünn ut tellt. Sien Bahn liggt also twüschen de vun’n Jupiter un de Bahn vun’n Uranus. De Planet besteiht to 97 % ut Waterstoff. Vun all Planeten in’t Sünnsystem wiest he de lüttste Dicht op (ruchweg 0,7 kg/l). En sünner’t Markmol vun’n Saturn is de stark utprägte Ring üm den Planeten, de ok in lütte Feernrohren al to sehn is un to grote Delen ut Wateries un ut lütte Steenbrockens besteiht. Afhangig vun den Afstand bedriggt de schienbore Winkeldörmeter vun’n Saturn twüschen 15 un 20’’; de vun de Ringen liggt twüschen 37 un 46’’. De so nöömten Äquaterstriepens vun de Wulkenschichten vun’n Saturn sünd nich so düütlich as bi’n Jupiter. Dat hangt wohrschienlich tohopen mit en hoochlagern Dunstschicht. Bit in’t Johr 2007 sünd sösstig Maanden
Disse Artikel is man blots en Stubben. Du kannst Wikipedia helpen un em verbetern. Nikolaus Kopernikus (* 19. Februar 1473 in Thorn; † 24. Mai 1543 in Frauenburg, Ermland) weer en Astronom. En Dokter un Jurist, weer he siet 1497 Domherr in Frauenburg. Kopernikus weer en vun de eerste middeleuropääsche bekannte Apologeten vun’t heliozentrische Weltbild. 1491 gung he op de Krakauer Universität. Kopernikus weer op de Landdage vun de Düütsche Orden in Marienburg un Elbing. Kopernikus weer Landpropst för dat Rebeet üm Allenstein, wo he de Freed brung. Kopernikus maak ene Münzdenkschrift. Wat to de Tiet vun Kopernikus bekannt weer, weer dat de Eer rund is. Män dat heliozentrisch Weltbild weer noch vele Johr later de Grunn för de Inquisitschoon vun Galileo Galilei. Werner Thimm, Nicolaus Copernicus, Verlag Gerhard Rautenberg, Leer, ISBN 3-7921-0107-6 Normdaten: GND: 118565273 (OGND, AKS) | LCCN: n79039943 | VIAF: 71389288 | Wikipedia-Personensöök
„Argenziano“ wiest op düsse Siet. Dat Woort hett noch annere Bedüden: kiek dorför ünner Nancy Argenziano. Carmen Argenziano (* 27. Oktober 1943 in Sharon, Pennsylvania) is en US-amerikaanschen Schauspeler. Argenziano, de en Liddmaat vun’t Actors Studio op Levenstiet is, hett de Schauspeleree an de American Academy of Dramatic Arts in New York City lehrt un gifft dor nu ok Ünnerricht. He hett dor sülvst lehrt tohopen mit Stanford Meisner, Lee Grant, Milton Katselas un Lee Strasberg. För sien Dorstellen as Jack Delasante in A Prayer for my Daughter vun Thomas Babes hett Argenziano den „Los Angeles Drama Critics’ Circle Award“ kregen. He hett veel an’t Theater arbeit, dorünner Rullen in A View from the Bridge (Strasberg Institute), Palladium is Moving (Court Theatre), El Salvador (Tiffany) un de Westküsten-Ooropföhren vun Julian Barry sien Last Lucid Moment, bi de Jon Voigt Speelbaas weer. Een vun sien aktuellere Arbeiten an’t Theater weer en Dubbelrull in’t Stück Take Me Out(Geffen Theater), in dat he William Danziger un den „Skipper“ speelt hett. Argenziano hett en lange Loopbahn achter sik. He hett in mehr as 50 Kinofilmen mitspeelt un bito in mehr as 100 Feernsehfilmen un Feernsehregen. Faken hett he de Rullen vun dominante, autoritär Personen
Mechthild Ropers borene Runge (* 15. September 1926 in Bremen; † 4. Mai 2014 in Bremen) weer ene plattdüütsche un hoochdüütsche Schrieversche. Upwussen is se in Oorssen, wat dormals en sülvstännige Landgemeen in Bremen weer. Ehr Vadder weer en Bankbeamten. Vun 1952 bit 1972 hett se in Bonn-Bad-Godesberg un in Hamborg-Blanknees leevt. Ehr Grootgrootvadder weer August Freudenthal. Se hett twee Kinner un veer Enkelkinner achterlaaten. Wiehnachten in Behrenshuus in Arsten, Bremen, 1985. Bremische Riemels un annere Sprüch in Platt, Bremen [ca. 1990]. Annlis, de lebe Gott un ik, Bremen, 1991 Die pfiffige Maus Popp und der Kater Ritzeratz : Ein Märchen in Hoch- und Plattdeutsch, Biller vun Jutta Breede, Bremen, 1993. Doodsanzeig
Ropers is de Familiennaam von Claus Ropers (* 1977), düütschen Physiker, Frank Ropers (* 1946), düütschen Viezadmiraal, Hans-Hilger Ropers (* 1943), düütschen Genetiker, Ilse Ropers, düütsche CDU-Börgermeestersche ut Lütt Meckels in de Samtgemeen Zittens, Mechthild Ropers (1926–2014), plattdüütsche Schrieversche ut Bremen-Oorssen, Philipp Ropers (* 1993), düütschen Futsalspeler. Kiek ok bi: Roper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jacob Gedleyihlekisa Zuma (* 12. April 1942 in Nkandla, KwaZulu-Natal) is de Präsident vun Süüdafrika sien regeern Partei ANC un vörmoligen Viezpräsidenten vun de Republiek vun Süüdafrika. Na den Sieg vun den ANC bi de Wahlen in’n Süüdafrika in’t Vörjohr 2009 weer af to sehn, dat he de neegste Präsident vun Süüdafrika weern scholl. An'n 9. Mai 2009 is he denn ok insett wurrn in sien Amt as Präsidenten. Zuma sien Stammnaam is Msholozi. So nömmt em ok siene Mackers, wenn se vun em snacken doot. Bekannt is he ok unner de Bookstaven JZ (utspraken Jay Zee, as in dat amerikaansche Engelsch) Ofschoonst Minschen ok över de Grenzen vun de polit’schen Parteien hen em woll lieden möögt, is he ümstreden, siet dat sien Finanz-Raatgever anklaagt un veroordeelt is vunwegen Korruptschoon un Bedrog. Düsse Ümstänn hefft in’n Juni 2005 dor to föhrt, dat Zuma as Viezpräsident vun Süüdafrika afdanken möss. Kort na sien Afdanken as Viezpräsident vun Süüdafrika is Zuma anklaagt wurrn vunwegen Korruptschoon. Man vun de Anklaag is nich veel wurrn. In’n Dezember 2005 stünn Zuma wedder vör Gericht. Dütmol güng dat vör den Hogen Gerichtshoff in Johannesborg dor üm, dat he en junge Fro Gewalt andaan hebben scholl. Dat
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Udo Jürgens (* 30. September 1934 in Klagenfurt; gebürtig Udo Jürgen Bockelmann; † 21. Dezember 2014 in Münsterlingen, Thurgau, Swiez) weer en öösterrieksch-düütschen Singer. 1964 gung Udo Jürgens bi de Grand Prix Eurovision de la Chanson för Öösterriek na Kopenhagen. He kreeg mit „Warum nur, warum?“ de föffte Platz. Jürgens kreeg in Frankriek mit sien düütschsprakig Versioon de eerste Platz. 1966 kreeg he de eerste Platz in Luxemborg. De meest verköffte Platte weer „Buenas Dias Argentina“. Portrait in Musik 1.Folge (1965) Francoise und Udo (1966) Potrait in Musik 2.Folge (1967) Was ich Dir sagen will (1967) Udo (1968) Mein Lied für Dich (1968) Udo Live (1969) Udo'70 (1969) Udo'71 (1970) Zeig mir den Platz an der Sonne (1971) Helden, Helden (Musical) (1972) Ich bin wieder da (1972) Johnny und Jenny (Alle Kinder dieser Welt) (1973) Udo heute (1974) Meine Lieder (1975) Udo'75 Ein neuer Morgen (1975) Meine Lieder 2 (1976) Meine Lieder'77 (1977) Buenos Dias Argentina (Fußball WM) (1978) Udo 1957-60 (1980) Nur ein Lächeln (1980) Udo'80 (1980) Leave a little love (1981) Willkommen in meinem Leben
Zuma betekent Zuma, Gräverfeld in’n Sudan, Zuma Rock, Felsformatschoon in Nigeria, Zuma, Musikalbum vun Neil Young un Crazy Horse ut dat Johr 1975, en Afkörten för’t Zentrum för Ümfragen, Methoden un Analysen. Zuma is de Familiennaam von Cyril Zuma (1985–2015), süüdafrikaanschen Footballspeler, Jacob Zuma (* 1942), süüdafrikaansch Politiker, Nkosazana Dlamini-Zuma (* 1949), süüdafrikaansche Politikersche, Sibusiso Zuma (* 1975), süüdafrikaansch Footballspeler. Kiek ok bi: Zouma. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Matthew Broderick (* 21. März, 1962 in New York City) is en US-amerikaanschen Schauspeler un Speelbaas. Broderick is de Söhn vun James un Patricia Broderick. He hett in’t Johr 1983 sien eerste Kinorull spellt, in den Film WarGames vun John Bedham. De Spood mit dissen Film as ok mit de Teenie-Kummedie Ferris Bueller’s Day Off hebbt em to een vun de gröttsten Stars in sien Öllersklass maakt un möken to’n Liddmaat vun’t Brat Pack. As eernsthaften Schauspeler hett he sik mit Filmen as dat Börgerkriegsdrama Glory oder de Kirmikummedie Family Business vun 1989 en Naam maakt. Ok in naamhafte Independentfilmen un annere Produkschonen hett he Hööftrullen speelt. Broderick hett butendem ok an’t Theater arbeit un is tweemol mit den beropenen Tony Award uttekent worrn, neemlich för sien Rullen in Brighton Beach Memoirs un How to Succeed in Business Without Really Trying. An de engelschen Originalfaten vun The Lion King un de wieteren Produkschonen vun den groten Spood weer Broderick mit en Sprekerrull bedeeligt. Sien eersten Film as Speelbaas weer 1996 Infinity, de sik üm den Physiker Richard Feynman dreiht, den he dorin ok sülvst speelt hett. Den Film hett he ok mit produzeert. Wietere Filmen as Speelbaas hett he bit